P6_TA(2006)0604
Στρατηγική για τη βιομάζα και τα βιοκαύσιμα
Ψήφισμα του Ευρωπαϊκού Κοινοβουλίου σχετικά με τη στρατηγική για τη βιομάζα και τα βιοκαύσιμα
(2006/2082(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής «Σχέδιο δράσης για τη βιομάζα» (COM(2005)0628),
—έχοντας υπόψη την ανακοίνωση της Επιτροπής «Μια στρατηγική της ΕΕ για τα βιοκαύσιμα»
(COM(2006)0034),
—έχοντας υπόψη την οδηγία 2001/77/ΕΚ του Ευρωπαϊκού Κοινοβουλίου και του Συμβουλίου της 27ης Σεπτεμ-
βρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές ενέργειας στην
εσωτερική αγορά ηλεκτρικής ενέργειας (1),
—έχοντας υπόψη την οδηγία 2003/30/ΕΚ του Ευρωπαϊκού Κοινοβουλίου και του Συμβουλίου της 8ης Μαΐου
2003 σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μετα-
φορές (2),
—έχοντας υπόψη το ψήφισμά του της 14ης Φεβρουαρίου 2006 σχετικά με τη θέρμανση και ψύξη από ανανεώ-
σιμες πηγές ενέργειας (3),
—έχοντας υπόψη την εντολή που δόθηκε στην επιτροπή για τις διαπραγματεύσεις του ΠΟΕ στον τομέα της
γεωργίας, όπως καθορίζεται στην πρόταση της ΕΚ για τους όρους διεξαγωγής των διαπραγματεύσεων του ΠΟΕ
για τη γεωργία (αναφ. 625/02, Ιανουάριος 2003),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Βιομηχανίας, Έρευνας και Ενέργειας καθώς και τις γνωμοδοτήσεις
της Επιτροπής Γεωργίας και Ανάπτυξης της Υπαίθρου, της Επιτροπής Περιβάλλοντος, Δημόσιας Υγείας και
Ασφάλειας των Τροφίμων, της Επιτροπής Διεθνούς Εμπορίου και της Επιτροπής Μεταφορών και Τουρισμού
(A6-0347/2006),
A. λαμβάνοντας υπόψη ότι, μεταξύ άλλων, η βιομάζα μακροπρόθεσμα θα πρέπει να χρησιμοποιείται ολοένα και
περισσότερο ως πηγή ενέργειας και ότι θα πρέπει να αξιοποιηθεί κατά τον μέγιστο δυνατό βαθμό η δυνατό-τητα ανάκτησης, κυρίως στη δασοκομία, τη γεωργία και τα απόβλητα,
Β. λαμβάνοντας υπόψη ότι πρέπει να επιτευχθούν βιώσιμες λύσεις στο ενεργειακό πρόβλημα με σημαντικές και
απαραίτητες βελτιώσεις στην ενεργειακή απόδοση, μέσω της εξοικονόμησης ενέργειας και ταυτόχρονα, μέσω
της επέκτασης των ανανεώσιμων πηγών ενέργειας,
Γ. λαμβάνοντας υπόψη ότι πρωταρχικές δυνητικές χρήσεις της βιομάζας είναι η παραγωγή ηλεκτρικής ενέρ-
γειας, η θέρμανση και η ψύξη, η παραγωγή υδρογόνου και μεθανίου, η παραγωγή καυσίμων και η χημική
βιομηχανία, η βιομηχανία τροφίμων, χάρτου και κατεργασίας ξύλου,
Δ. λαμβάνοντας υπόψη ότι η βιομάζα είναι η μοναδική ανθρακούχα ανανεώσιμη πηγή ενέργειας και συνεπώς
πρέπει να δοθεί προσοχή τόσο στην ανάκτηση όσο και στην παραγωγή προϊόντων που περιέχουν άνθρακα,
Ε. λαμβάνοντας υπόψη ότι η αυξημένη χρήση της βιομάζας μπορεί να συμβάλει στους τρεις βασικούς στόχους
της ενεργειακής πολιτικής, δηλαδή στην ασφάλεια του εφοδιασμού, την ανταγωνιστικότητα και την περιβαλ-
λοντική αειφορία, μειώνοντας τις εκπομπές αερίων του θερμοκηπίου,
ΣΤ. λαμβάνοντας υπόψη ότι η μορφή της χρήσης της βιοενέργειας, η επιλογή της καλλιέργειας και τα χαρακτη-
ριστικά του γεωργικού συστήματος στο οποίο γίνεται η καλλιέργεια θα καθορίσουν κατά πόσον η χρήση τηςβιοενέργειας θα μειώσει την παραγωγή αερίων του θερμοκηπίου,23.12.2006 C 317 E/890 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
(1)ΕΕL 283, 27.10.2001, σ. 33.
(2)ΕΕL 123, 17.5.2003, σ. 42.
(3)ΕΕC 290 Ε, 29.11.2006, σ. 115.
Ζ. λαμβάνοντας υπόψη ότι ο τομέας των μεταφορών είναι υπεύθυνος για περισσότερο από το 20 % των εκπο-
μπών αερίων του θερμοκηπίου μολονότι ο εν λόγω τομέας δεν περιλαμβάνεται στον μηχανισμό εμπορίας
εκπομπών· λαμβάνοντας υπόψη ότι οι εκπομπές αυτές αναμένεται να συνεχίσουν να αυξάνονται τα επόμεναχρόνια και ότι τα βιοκαύσιμα αποτελούν έναν τρόπο βελτίωσης της επίδοσης του τομέα σε θέματα περιβάλ-λοντος,
Η. λαμβάνοντας υπόψη ότι η βιομάζα θα μπορούσε να αποτελέσει μέσο για τη μείωση της εξάρτησης από
εξωτερικούς ενεργειακούς πόρους και τη δημιουργία νέων δυνατοτήτων οικονομικής ανάπτυξης και απασχό-λησης στις αγροτικές περιοχές,
Θ. λαμβάνοντας υπόψη ότι μερικά κράτη μέλη δεν συμμορφώνονται με την οδηγία 2003/30/ΕΚ σχετικά με την
προώθηση της χρήσης βιοκαυσίμων για τις μεταφορές και ότι θέτουν πολύ χαμηλούς στόχους,
Ι. λαμβάνοντας υπόψη ότι σήμερα υφίστανται ακόμα διοικητικά και τεχνικά εμπόδια στη χρήση της βιομάζας,
τα οποία οφείλονται στη συγκριτικά χαμηλή ενεργειακή περιεκτικότητα, στη ναποκεντρωμένη διαθεσιμότητά
της,στην ποικιλία των χρησιμοποιούμενων ουσιών και στη σύνθεση των καυσίμων,
ΙΑ. λαμβάνοντας υπόψη ότι τα βιοκαύσιμα δεύτερης γενιάς («Biomass-to-Liquid (BTL)» -μετατροπή βιομάζας
προς υγρά βιοκαύσιμα) έχουν σημαντικά μεγαλύτερες ενεργειακές προοπτικές από ό,τι τα βιοκαύσιμα της
πρώτης γενιάς (φυτικά έλαια, βιοντίζελ, αιθανόλη),
ΙΒ. λαμβάνοντας υπόψη ότι η κοινοτική νομοθεσία για την ποιότητα της βενζίνης απαγορεύει τη χρήση
μιγμάτων με ποσοστό βιοαιθανόλης μεγαλύτερο του 5 %,
ΙΓ. λαμβάνοντας υπόψη ότι υπάρχει η τεχνολογία για την παραγωγή βιοκαυσίμων δεύτερης γενιάς, ότι αυξά-
νεται η ζήτηση για καύσιμα μεγαλύτερης ενεργειακής αξίας και ότι υπάρχουν επίσης οι υποδομές και τεχνο-
λογίες πρόωσης,
ΙΔ. λαμβάνοντας υπόψη ότι είναι οικονομικά εφικτή σε παγκόσμιο επίπεδο η μεταστροφή στην παραγωγή
ανθρακούχων προϊόντων με τη χρήση συνθετικών καυσίμων, όπως για παράδειγμα στη Νότιο Αφρική και στο
Τρινιντάντ· θεωρεί εντούτοις ότι αυτή η παραγωγή βιοκαυσίμων δεύτερης γενιάς δεν πρέπει να παρεμποδίζειτην παραγωγή καυσίμων πρώτης γενιάς που επιχειρείται από τα κράτη μέλη σύμφωνα με την οδηγία2003/30/ΕΚ,
ΙΕ. λαμβάνοντας υπόψη ότι κατά τη θέσπιση κοινοτικής πολιτικής για την προαγωγή βιομάζας απαιτείται
ολοκληρωμένη προσέγγιση, που θα ανοίξει τον ανταγωνισμό σε κάθε είδους χρήση,
ΙΣΤ. λαμβάνοντας υπόψη ότι το σχέδιο δράσης για τη βιομάζα πρέπει, σύμφωνα με την αρχή της επικουρικό-
τητας, να αφήνει στα κράτη μέλη την αναγκαία διακριτική ευχέρεια και ευελιξία, ώστε να μπορούν τα
ορίζουν τα ίδια τους στόχους και τα πολιτικά τους μέτρα, καθώς και τα μέσα για την προαγωγή της βιοενέρ-
γειας, υπό την προϋπόθεση ότι οι εν λόγω πολιτικές δεν στρεβλώνουν τον ανταγωνισμό μεταξύ των κρατών
μελών,
ΙΖ. λαμβάνοντας υπόψη ότι η σχέση κόστους αποτελεσματικότητας και η βιωσιμότητα αποτελούν σημαντικές
κατευθυντήριες αρχές για την οικολογικά ορθολογική προαγωγή της βιοενέργειας, η οποία συνδυάζει υψηλό
επίπεδο περιβαλλοντικής ασφάλειας με βιώσιμη οικονομικά, μακροπρόθεσμη χρηματοδοτική βάση,
ΙΗ. λαμβάνοντας υπόψη ότι η εκπλήρωση των στόχων της περιβαλλοντικής βιωσιμότητας και της μείωσης των
αερίων του θερμοκηπίου είναι απαραίτητη προκειμένου να διασφαλιστεί ότι ο συνολικός κύκλος ζωής τωνβιοκαυσίμων από την παραγωγή έως τη δεξαμενή καυσίμου, συμπεριλαμβανομένων όλων των μεταφορών,
έχει ως αποτέλεσμα σημαντικά χαμηλότερες εκπομπές άνθρακα σε σύγκριση με τις εκπομπές που παράγονταιαπό τα ορυκτά καύσιμα,
ΙΘ. λαμβάνοντας υπόψη ότι το θέμα της εγχώριας παραγωγής και εισαγωγής βιομάζας πρέπει να αξιολογηθεί
λαμβάνοντας υπόψη ότι θα προαχθεί η ανάπτυξη ενός αυτόνομου τομέα βιομάζας στην Ευρωπαϊκή Ένωση,ενόψει επίσης του πρόσθετου εισοδήματος που ενδεχομένως θα διατεθεί στη γεωργία,
Κ. λαμβάνοντας υπόψη ότι η εμφάνιση ευρωπαϊκού τομέα βιοκαυσίμων προσφέρει δυνατότητες μεταφοράς
τεχνολογίας όσον αφορά τα βιοκαύσιμα σε αναπτυσσόμενες χώρες που πλήττονται σοβαρά από τις αυξανό-
μενες τιμές του πετρελαίου,
ΚΑ. λαμβάνοντας υπόψη ότι η έλλειψη σαφών περιβαλλοντικών προτύπων και διασφαλίσεων, ειδικά στην περί-
πτωση των βιοκαυσίμων, θα μπορούσε να έχει σημαντικές αρνητικές επιπτώσεις, όπως αύξηση της αποψί-
λωσης των τροπικών δασών, αδυνατώντας παράλληλα να μειώσει σημαντικά τις εκπομπές αερίων του θερμο-
κηπίου,
ΚΒ. λαμβάνοντας υπόψη ότι οι ισχύουσες νομικές διατάξεις στην Ευρωπαϊκή Ένωση θα πρέπει να αξιολογηθούν
όσον αφορά την καλύτερη ανάκτηση της βιομάζας,23.12.2006 C 317 E/891 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
ΚΓ. λαμβάνοντας υπόψη ότι πρέπει να βρεθεί μια ισορροπημένη σύνθεση μεταξύ της παραγωγής αγαθών και της
ενεργειακής ανάκτησης και ότι πλέον η ενεργειακή ανάκτηση είναι μία μόνον από τις πολλές δυνατότητες
χρήσης της βιομάζας,
ΚΔ. λαμβάνοντας υπόψη ότι η χημική εφαρμογή προϊόντων από ζωικά λίπη και φυτικά έλαια αποτελεί ανταγωνι-
στικό κλάδο της οικονομίας, η ύπαρξη του οποίου δεν πρέπει να διακυβεύεται,
ΚΕ. λαμβάνοντας υπόψη ότι η βιομηχανική χρήση της ξυλείας και των παραπροϊόντων της ως υλικών αποτελεί
ανταγωνιστικό τομέα που δημιουργεί θέσεις εργασίας και αξία, η ύπαρξη του οποίου δεν πρέπει να διακυ-
βευθεί,
ΚΣΤ. λαμβάνοντας υπόψη ότι άλλες μη ευρωπαϊκές χώρες έχουν προχωρήσει με σημαντικά βήματα στην προώ-
θηση των βιοκαυσίμων και έχουν ήδη πετύχει υψηλά ποσοστά διείσδυσής τους στην αγορά των καυσίμων,
1. χαιρετίζει αμφότερες τις ανακοινώσεις της Επιτροπής, δηλαδή την ανακοίνωση για το σχέδιο δράσης για τη
βιομάζα και την ανακοίνωση για μια στρατηγική της ΕΕ για τα βιοκαύσιμα·
2. συμμερίζεται την αξιολόγηση της Επιτροπής σχετικά με την κατάσταση της χρήσης της βιομάζας και τα
εμπόδια για την περαιτέρω διάδοσή της στον ενεργειακό τομέα·
3. εκφράζει την πεποίθηση ότι η στρατηγική της Ευρωπαϊκής Ένωσης για την προώθηση των βιοκαυσίμων ιδίως
υπό το φως της στρατηγικής της Λισαβόνας πρέπει να καταρτιστεί με γνώμονα την αποδοτικότητα και τη βιωσιμό-τητα και ότι τα μέτρα δεν πρέπει να οδηγούν σε δυσανάλογα υψηλές διοικητικές δαπάνες·
4. εκφράζει την άποψη ότι πρέπει να δημιουργηθούν διαφανείς και ανοικτές αγορές βιομάζας και βιοκαυσίμων
σε περιφερειακό, εθνικό και ευρωπαϊκό επίπεδο, οι οποίες θα πληρούν πρότυπα αειφόρου παραγωγής και ότι αυτές
οι αγορές πρέπει να ενταχθούν στο σύστημα του Παγκοσμίου Οργανισμού Εμπορίου (ΠΟΕ) και να είναι συμβατές
με μια ενιαία, διαφανή και ανταγωνιστική αγορά ενέργειας·
5. εκφράζει την άποψη ότι οι παραγωγοί βιοκαυσίμων χρειάζονται συνεπή επενδυτική πολιτική και πολιτική
τιμών μεσοπρόθεσμα σε επίπεδο κρατών μελών και Ευρωπαϊκής Ένωσης, η οποία θα καθιστά δυνατή την ανάκτηση
των επενδύσεων εντός ευλόγου χρονικού διαστήματος·
6. ζητεί από την Επιτροπή να εργαστεί για μια ενιαία ευρωπαϊκή αγορά βιομάζας και καλεί τα κράτη μέλη να
εξαλείψουν τεχνικά και μη εμπόδια σε επίπεδο κρατών μελών και μεταξύ των κρατών μελών·
7. θεωρεί ότι το σχέδιο δράσης για τη βιομάζα και η ανακοίνωση για τη στρατηγική για τα βιοκαύσιμα αποτε-
λούν βάση για συγκεκριμένα και αποτελεσματικά μέτρα·
8. ζητεί από την Επιτροπή να επανεξετάσει τους στόχους που καθορίζονται στο σχέδιο δράσης για τη βιομάζα
όσον αφορά την παραγωγή θερμότητας, ηλεκτρικής ενέργειας και βιοκαυσίμων σε σχέση με την ανταγωνιστικότητα
του κόστους, την αποδοτικότητα και την παραγωγή ενέργειας του εκάστοτε τομέα·
9. εκτιμά ότι η Επιτροπή οφείλει να επανεξετάσει το σύνολο των σχεδίων δράσης και των οδηγιών ώστε να κατα-
στεί δυνατή η ορθολογική παραγωγή και χρήση της βιοενέργειας και των βιοκαυσίμων και ότι αυτή η επανεξέτασηπρέπει να πραγματοποιηθεί κυρίως στους τομείς της φυτικής παραγωγής, της δασοκομίας και της διαχείρισης των
αποβλήτων·
10. συμφωνεί με την Επιτροπή ότι η χρήση της βιομάζας σε στατικές εφαρμογές όπως η ηλεκτρική ενέργεια, η
θέρμανση και η ψύξη μπορεί να συμβάλει άριστα στην επίτευξη των δηλωμένων στόχων της ΕΕ για τη μείωση της
παραγωγής αερίων του θερμοκηπίου· ζητεί να υποστηριχθεί μια οικονομικά αποδοτική και αειφόρος παραγωγή και
χρήση της βιομάζας στους τομείς της παραγωγής ηλεκτρικής ενέργειας, μεθανίου, των μεταφορών, καθώς και της
θέρμανσης και ψύξης εάν είναι απαραίτητο, με τα κατάλληλα μέτρα, η οποία θα συνάδει με τους στόχους του
Κιότο και του πιο μακροπρόθεσμου στόχου των 2 °C για το κλίμα· ζητεί εν προκειμένω να δοθεί ιδιαίτερη προσοχή
στη μετατροπή των δικτύων τηλεθέρμανσης·
11. εκτιμά ότι η βοήθεια και η ενίσχυση για ανανεώσιμες μορφές ενέργειας που βασίζονται στη βιομάζα δεν θα
πρέπει να στρεβλώνουν τον ανταγωνισμό στις αγορές πρώτων υλών μακροπρόθεσμα·
12. θεωρεί ότι και επί τη βάσει εθελοντικών συμφωνιών μπορεί να επέλθει ταχύτερη ανάπτυξη και αυξημένη
χρήση της βιομάζας, και καλεί τα κράτη μέλη και την Επιτροπή να ενθαρρύνουν τη χρήση βιομάζας για την παρα-
γωγή ενέργειας, μεταξύ άλλων, με την εφαρμογή περιβαλλοντικών απαιτήσεων στις εκπομπές μάλλον παρά στην
επιλογή καυσίμου·23.12.2006 C 317 E/892 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
13. εκφράζει την άποψη ότι κυρίως η βιομάζα ξύλου, λόγω του μεγέθους της αγοράς και των υφιστάμενων
δυνατοτήτων χρήσης, ενδείκνυται για τη διαμόρφωση αγορών που θα λειτουργούν σε ευρωπαϊκό επίπεδο, έχοντας
ωστόσο κατά νου τις υφιστάμενες ελλείψεις της αγοράς και τις αυξανόμενες τιμές, και κατά συνέπεια υποστηρίζει
την πρόθεση της Επιτροπής να υποβάλει το συντομότερο δυνατόν σχέδιο δράσης για τη δασοκομία·
14. εκτιμά, ωστόσο, ότι η χρήση δασικής βιομάζας δεν πρέπει να οδηγεί σε αυξημένη πίεση στα φυσικά δάση,
να ανακόπτει την αποκατάσταση δασών που έχουν υποστεί υπερβολική εκμετάλλευση ή να οδηγεί σε επέκταση τωνμονοκαλλιεργειών ή των φυτειών εξωτικών ειδών και θα πρέπει πάντοτε να προωθείται με τρόπους συμβατούς με
τη βελτίωση της οικολογικής ποιότητας των δασών·
15. προτρέπει τα κράτη μέλη να συνδέσουν τη χρηματοδοτική στήριξη της βιοενέργειας όχι με το μέγεθος αλλά
με την απόδοση της οικείας εγκατάστασης, με την ύπαρξη ενός σημαντικά θετικού ισοζυγίου αερίων του θερμοκη-
πίου καθώς και με τα αισθητά οφέλη για το περιβάλλον και την ασφάλεια του εφοδιασμού σύμφωνα με την αρχήτης προσθετικότητας, έχοντας υπόψη τη μορφή και το ύψος της απαραίτητης στήριξης προκειμένου να επιτευχθεί
η διείσδυση μιας δεδομένης μορφής βιομάζας στην αγορά·
16. ζητεί από την Επιτροπή να αναπτύξει ένα εργαλείο που θα αξιολογεί την αειφορία της παραγωγής και της
χρήσης (βιο)καυσίμων· εκτιμά ότι πρέπει να αναπτυχθεί μια κοινή μεθοδολογία για την αντικειμενική μέτρηση των
περιβαλλοντικών, κοινωνικών και οικονομικών πτυχών των ορυκτών καυσίμων και των βιοκαυσίμων, που θα
μπορούσε επίσης να χρησιμεύσει ως σημείο αναφοράς σε κίνητρα πολιτικής υπέρ των πλέον αειφόρων (βιο)καυ-
σίμων·
17. καλεί τα κράτη μέλη να παράσχουν κατά προτεραιότητα κίνητρα για την παραγωγή ενέργειας που επιτυγχά-
νεται σύμφωνα με συμβάσεις φορέων της αλυσίδας εφοδιασμού μεταξύ των αγροτών και των εταιρειών που χρησι-μοποιούν βιομάζα για ενεργειακούς σκοπούς·
18. αναμένει από τα κράτη μέλη προώθηση των επενδύσεων για την παραγωγή και χρήση βιομάζας, που θα είναι
η πιο αποτελεσματική από κλιματική άποψη και θα συνάδει με τις διαρθρωτικές διατάξεις και τις διατάξεις τηςγεωργικής πολιτικής λαμβάνοντας ιδιαιτέρως υπόψη ποικιλίες συμβατές με το περιβάλλον, προσαρμοσμένες στα
τοπικά δεδομένα και παραδοσιακές· πιστεύει ότι τα εν λόγω συστήματα δεν πρέπει επ' ουδενί να οδηγούν στην
αντικατάσταση της αειφόρου τοπικής παραγωγής τροφίμων·
19. αναμένει από τα κράτη μέλη να αναπτύξουν εθνικά σχέδια δράσης για τη βιομάζα, να τα συνδυάσουν εν
ευθέτω χρόνω με τα δικά τους μέτρα διαρθρωτικής και γεωργικής πολιτικής και να ενημερώνουν τα εν λόγω εθνικά
σχέδια δράσης ανά καθορισμένα χρονικά διαστήματα· αναμένει πέραν τούτου ότι θα καταβάλουν κάθε δυνατή
προσπάθεια προκειμένου να επιτύχουν τους στόχους της οδηγίας 2003/30/ΕΚ·
20. προτρέπει την Επιτροπή να ελέγξει, βάσει επιστημονικών συγκρίσεων σε όλα τα στάδια από την παραγωγή
έως τη χρήση διαφόρων ειδών εισαγόμενης και παραγόμενης στην ΕΕ βιομάζας, την περιβαλλοντική, την κλιματική
και κοινωνική αειφορία της βιομάζας και των βιοκαυσίμων σε όλους τους τομείς εφαρμογής να δημοσιεύσειαπολογισμό της συμβατότητάς της με το κοινοτικό κεκτημένο και να εκπονήσει έως τα τέλη του 2007 μια έκθεση
προς το Κοινοβούλιο και το Συμβούλιο·
21. καλεί την Επιτροπή και τα κράτη μέλη, σε σχέση με την αυξημένη χρήση βιομάζας για ενεργειακούς
σκοπούς, να διασφαλίσουν τον σεβασμό της προστασίας της φύσης, και των συμφερόντων και των περιορισμών
της διαχείρισης του τοπίου, της διαχείρισης των αγροτικών περιοχών και της διαχείρισης των δασών·
22. αναμένει από την Επιτροπή ότι μετά από στρατηγική περιβαλλοντική αξιολόγηση θα υποβάλει προτάσεις για
την προώθηση της οικονομικά αποδοτικής και αειφόρου χρήσης της βιομάζας για θέρμανση και ψύξη, τόσο στον
δημόσιο όσο και στον ιδιωτικό τομέα·
23. φρονεί ότι, λόγω των αντιφατικών απαιτήσεων για βιομάζα από απόβλητα, είναι σημαντικό η βιοενέργεια να
μην χρησιμοποιηθεί ως πρόσχημα για την προώθηση της αποτέφρωσης των αποβλήτων εις βάρος άλλων επιλογών
που εξοικονομούν περισσότερο τους πόρους, όπως η επαναχρησιμοποίηση, η ανακύκλωση ή η λιπασματοποίηση·
24. αναμένει ότι θα διευκολυνθεί η χρήση ως καυσίμων των αποβλήτων που δεν είναι δυνατόν να ανακυκλωθούν
σε μεταγενέστερο στάδιο, περιλαμβανομένων των υποπροϊόντων της γεωργικής παραγωγής τροφίμων, εκτός εκείνων
που προέρχονται από περιοχές που πλήττονται από απερήμωση, λαμβανομένης υπόψη της ενεργειακής αποδοτικό-
τητας, σε συνδυασμό με την εξέταση του νομικού πλαισίου που ισχύει για τα απόβλητα· επισημαίνει, ωστόσο, ότι
αυτό πρέπει να συμβεί μόνον υπό την προϋπόθεση ότι δεν θα δημιουργηθούν εμπόδια στην επαναχρησιμοποίηση ή
την ανακύκλωση των ανακυκλώσιμων υλικών·23.12.2006 C 317 E/893 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
25. ζητεί από την Επιτροπή να άρει οποιαδήποτε εμπόδια τυχόν οφείλονται σε διατάξεις του κοινοτικού δικαίου
προκειμένου να καταστήσει δυνατή και να προωθήσει τη ζύμωση κοπριάς ή οργανικών αποβλήτων για την παρα-
γωγή βιοαερίου·
26. ζητεί να ανοίξουν τα δίκτυα αερίου για την τροφοδότηση με βιοαέριο και την άνευ διακρίσεων μεταφορά
του όπου υπάρχει η τεχνική δυνατότητα ασφαλούς εισαγωγής και μεταφοράς του στο σύστημα φυσικού αερίου·
27. αναμένει να απλοποιηθούν και να επεκταθούν σε όλα τα κράτη μέλη οι διοικητικές διαδικασίες για την
παραγωγή και τη χρήση βιοενέργειας·
28. τονίζει ότι η υποστήριξη της προώθησης ενεργειακών καλλιεργειών εισήχθη στο πλαίσιο της μεταρρύθμισης
της κοινής αγροτικής πολιτικής (ΚΑΠ)·
29. υπογραμμίζει ότι προς το συμφέρον της αειφορίας πρέπει να ενισχυθεί η χρησιμοποίηση της βιομάζας στα
σημεία που βρίσκονται πιο κοντά στον τόπο όπου δημιουργούνται τα αρχικά γεωργικά υλικά, προκειμένου να
αποφεύγονται απώλειες ενέργειας εξαιτίας της μεταφοράς· καλεί ως εκ τούτου την Επιτροπή και τα κράτη μέλη να
χορηγήσουν οικονομική ενίσχυση για την ανάπτυξη της υπαίθρου με σκοπό οι δημόσιες εγκαταστάσεις των αγρο-
τικών περιοχών να αρχίσουν να χρησιμοποιούν βιοενέργεια για θέρμανση·
30. απαιτεί την αναγνώριση και προώθηση της καύσης στελεχών φυτών, όπως παραδείγματος χάριν η καύση των
σιτηρών·
31. επιδοκιμάζει την πρωτοβουλία της Επιτροπής να δώσει μεγαλύτερη έμφαση στην χρήση της παραγωγής βιοε-
νέργειας από αποθέματα δημητριακών κοινοτικής παρέμβασης· επισημαίνει ότι η ποσότητα δημητριακών παρέμ-βασης που προορίζονται για εξαγωγές μπορεί να μειωθεί και ότι η ΕΕ μπορεί, με αυτόν τον τρόπο, να τηρήσει
ευκολότερα τις δεσμεύσεις της έναντι του ΠΟΕ· καλεί, συνεπώς, την Επιτροπή να παράσχει τα κατάλληλα κίνητρα
προκειμένου να χρησιμοποιηθεί για τον σκοπό αυτό η μεγαλύτερη δυνατή ποσότητα δημητριακών παρέμβασης·
32. χαιρετίζει τον βασικό σκοπό της ανακοίνωσης της Επιτροπής, δηλαδή τη συνέχιση της προώθησης της
χρήσης ανανεώσιμων πηγών ενέργειας συμπεριλαμβανομένων των βιοκαυσίμων και της χρήσης τους στις μετα-
φορές, με την επιφύλαξη της ελευθερίας των κρατών μελών να επιλέγουν άλλες ανανεώσιμες τεχνολογίες καθώς
και τον τομέα και την εφαρμογή όπου η βιομάζα επιτυγχάνει τα υψηλότερα οφέλη σε επίπεδο αερίων του θερμο-κηπίου και ενέργειας·
33. καλεί τα κράτη μέλη να προωθήσουν τη χρήση των βιοκαυσίμων μέσω του συστήματος φορολόγησης και
ειδικών φόρων κατανάλωσης προκειμένου να καταστεί πιο ελκυστική η παραγωγή και χρήση βιοκαυσίμων· καλεί τακράτη μέλη να αυξήσουν τη στήριξή τους για μια συντονισμένη πολιτική στον τομέα αυτόν· υποστηρίζει, ως εκ
τούτου, το στόχο της Επιτροπής να προτείνει υποχρεώσεις για βιοκαύσιμα, όπως τονίζεται στη στρατηγική της ΕΕ
για τα βιοκαύσιμα (COM(2006)0034)· καλεί την Επιτροπή να ορίσει νέους, πιο φιλόδοξους, μακροπρόθεσμους
στόχους έως το 2020, προκειμένου να δημιουργηθεί επενδυτική ασφάλεια·
34. καλεί την Επιτροπή, σε διάλογο με τις εταιρείες πετρελαίου και φυσικού αερίου και τους κατασκευαστές
οχημάτων, να βελτιώσει την πρόσβαση σε φιλικά προς το περιβάλλον οχήματα, και τη διανομή βιοκαυσίμων καθώς
και την πρόσβαση των καταναλωτών στα βιοκαύσιμα·
35. ζητεί από την Επιτροπή να άρει τυχόν αδικαιολόγητους φραγμούς στην αγορά βιομάζας και βιοκαυσίμων,
χωρίς να θέσει εν αμφιβόλω τις προβληματικές σχετικά με το περιβάλλον και την υγεία επί των οποίων βασίστηκαν
οι ρυθμίσεις αυτές·
36. υποστηρίζει την πρόθεση της Επιτροπής να προαγάγει με αειφόρο τρόπο την έρευνα και την ανάπτυξη, ιδίως
στον τομέα των βιοκαυσίμων δεύτερης γενιάς και να διευκολύνει την τεχνική τους εφαρμογή·
37. θεωρεί ότι τα βιοκαύσιμα δεύτερης γενεάς (καύσιμα BTL) προσφέρουν πολύ μεγαλύτερη δυνατότητα ενερ-
γειακής χρήσης από ό,τι τα καύσιμα πρώτης γενεάς·
38. θεωρεί επιτακτική την ανάγκη να θεσπιστούν το ταχύτερο δυνατόν τεχνικές προδιαγραφές για τα βιοκαύσιμα
και να εξεταστεί η οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου
1998 σχετικά με την ποιότητα των καυσίμων βενζίνης και ντίζελ και η σχέση της με τη χρήση των βιοκαυσίμων,
χωρίς να διακυβεύονται οι παράγοντες που σχετίζονται με την υγεία και το περιβάλλον, στους οποίους βασίζεται
αυτό το μέτρο· τονίζει ότι δεν θα πρέπει να υπάρξει προσαρμογή των υφιστάμενων προτύπων ή τροποποίηση της
οδηγίας 98/70/ΕΚ παρά μόνον αφ' ης στιγμής η Επιτροπή οριστικοποιήσει την εκτίμησή της για τις επιπτώσεις
στην ποιότητα του αέρα της χρήσης υψηλότερων μιγμάτων βιοκαυσίμων στη βενζίνη και το ντίζελ·23.12.2006 C 317 E/894 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
39. ζητεί ιδιαιτέρως την αναθεώρηση του ισχύοντος προτύπου EN 14214, ώστε να συμπεριλάβει περαιτέρω
μορφές βιομάζας·
40. επιθυμεί να ορισθούν οι διάφοροι τύποι βιοκαυσίμων δεύτερης γενεάς ώστε να γίνεται διάκριση, δεδομένων
των περιβαλλοντικών επιπτώσεων, μεταξύ των προϊόντων που προέρχονται από την δασοκαλλιέργεια και των
αποβλήτων από υλικά ξυλοκυτταρίνης, οργανικών αποβλήτων από χωματερές ή πρώτες ύλες φυτικής και ζωικής
προέλευσης·
41. υποστηρίζει την ίδρυση τεχνολογικής πλατφόρμας για τα βιοκαύσιμα από κοινού με όλους τους προμη-
θευτές τεχνολογίας που εμπλέκονται στην ανάπτυξη, την παραγωγή, τη μεταποίηση και την τελική χρήση των ενερ-
γειακών καλλιεργειών·
42. αναμένει από την Επιτροπή να λάβει δεόντως υπόψη στη στήριξη της έρευνας τον στόχο της αύξησης της
χρήσης βιομάζας σε σχέση με τα συστήματα τηλεψύξης και τηλεθέρμανσης –σύμφωνα με τη θέση που εγκρίθηκε
από το Κοινοβούλιο σε πρώτη ανάγνωση σχετικά με το έβδομο πρόγραμμα πλαίσιο για την έρευνα (1)·
43. προτρέπει εντόνως τα κράτη μέλη να υποδείξουν το ταχύτερο δυνατόν τους εθνικούς στόχους τους για τη
βιοενέργεια, οι οποίοι θα πρέπει να συνάδουν με τον εθνικό στόχο τους βάσει του Κιότο, καθώς επίσης και με τον
συμφωνημένο μακροπρόθεσμο κοινοτικό στόχο των 2 °C·
44. ζητεί από την Επιτροπή να θεσπίσει υποχρεωτική και συνολική πιστοποίηση που θα επιτρέψει την αειφόρο
παραγωγή βιοκαυσίμων σε όλα τα στάδια, η οποία θα περιλαμβάνει πρότυπα για τα στάδια της καλλιέργειας και
της μεταποίησης, καθώς επίσης και για το ισοζύγιο του συνολικού κύκλου ζωής αερίων του θερμοκηπίου που θα
ισχύει τόσο για τα βιοκαύσιμα παραγωγής εντός της Ευρωπαϊκής Ένωσης όσο και για τα εισαγόμενα·
45. καλεί την Επιτροπή να στηρίξει την ανάπτυξη και τη χρήση του συστήματος Παγκόσμιας Παρακολούθησης
του Περιβάλλοντος και της Ασφάλειας (GMES) για τον έλεγχο της χρήσης γης για την παραγωγή βιοαιθανόλης
ούτως ώστε να αποφευχθεί η καταστροφή των ομβρόφιλων δασών και άλλες αρνητικές επιπτώσεις στο περιβάλλον·
46. αναγνωρίζει ότι η περαιτέρω αύξηση της παραγωγής φοινικέλαιου ενδέχεται να επηρεάσει τα φυσικά δάση
και την παραγωγή παραδοσιακών τροφίμων, προκαλώντας καταστροφή της βιοποικιλότητας, εδαφικές διενέξεις και
σημαντικές εκλύσεις αερίων του θερμοκηπίου· καλεί ως εκ τούτου την Επιτροπή να υπαγάγει την εισαγωγή στην
ΕΕ προϊόντων από φοινικέλαιο στη συμμόρφωση με τα κριτήρια της αειφόρου παραγωγής, που θα καθοριστούν
στο πλαίσιο ενός συνολικού συστήματος πιστοποίησης·
47. αναμένει ότι ο καθορισμός οποιουδήποτε στόχου για τη βιομάζα σε ευρωπαϊκό επίπεδο θα συμμορφώνεται
με τον συμφωνηθέντα κοινοτικό στόχο του 25 % ανανεώσιμων μορφών ενέργειας έως το 2020·
48. υποστηρίζει πολιτικές και μέτρα καθώς και εναλλακτικές τεχνολογίες στον τομέα των μεταφορών, που να
συνάδουν με τους στόχους της ΕΕ όσον αφορά την αλλαγή του κλίματος·
49. καλεί την Επιτροπή να λάβει μέτρα για να επιτύχει στον τομέα των βιοκαυσίμων συμβιβασμό, το ταχύτερο
δυνατό, μεταξύ της αυτοκινητοβιομηχανίας και του πετρελαϊκού τομέα σύμφωνα με την αρχή «βιοκαύσιμα για τα
αυτοκίνητα και όχι αυτοκίνητα για τα βιοκαύσιμα»·
50. επιθυμεί να εφαρμοσθεί η όγδοη σύσταση της ομάδας CARS 21, σύμφωνα με την οποία τα βιοκαύσιμα
δεύτερης γενιάς είναι μια πολλά υποσχόμενη τεχνολογία για την μείωση των εκπομπών CO2στον τομέα των μετα-
φορών·
51. συνιστά, στο πλαίσιο της προώθησης των προϊόντων και των τεχνολογιών, να εξετασθεί η ενδεχόμενη χρησι-
μοποίηση βιοκαυσίμων σε όλα τα μέσα μεταφοράς·
52. εκφράζει την άποψη ότι για τη χρήση των βιοκαυσίμων σε επιλεγμένους τομείς, όπως η γεωργία και η δασο-
κομία, η ακτοπλοΐα και τα μέσα μαζικής μεταφοράς, θα ήταν σκόπιμο να ενθαρρυνθεί η χρήση τους με πιο μακρο-
πρόθεσμα φορολογικά κίνητρα για καθαρά καύσιμα που βασίζονται στη συμμόρφωση με το ενδεδειγμένο σύστημαπιστοποίησης·
53. καλεί την Επιτροπή να ενθαρρύνει την προσθήκη βιοκαυσίμων στα συμβατικά καύσιμα σε όλα τα κράτη μέλη
μέσω της μεταρρύθμισης του κοινοτικού συστήματος φόρων κατανάλωσης·
54. επισημαίνει τη σημασία της χρήσης φορολογικών μέτρων, όπως οι φορολογικές απαλλαγές, καλεί όμως την
Επιτροπή να επαγρυπνεί για ενδεχόμενες στρεβλώσεις της αγοράς·23.12.2006 C 317 E/895 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
(1)ΕΕC 300 E, 9.12.2006, σ. 401.
55. υποστηρίζει την πρόθεση της Επιτροπής να διαμορφώσει σαφείς κανόνες στο πλαίσιο των διαπραγματεύσεων
του ΠΟΕ, οι οποίοι θα επιτρέψουν την ανάπτυξη ενός ευρωπαϊκού τομέα βιοκαυσίμων, κυρίως θεσπίζοντας κατάλ-
ληλο και συνεκτικό εμπορικό και τελωνειακό πλαίσιο·
56. καλεί την Επιτροπή να εντείνει την προτεραιότητα που αποδίδει στην αναγνώριση των μη εμπορικών προβλη-
ματισμών στο πλαίσιο της μελλοντικής συμφωνίας του ΠΟΕ· επισημαίνει ότι αυτό θα δώσει τη δυνατότητα στηνΕΕ να διασφαλίσει ότι τα εισαγόμενα βιοκαύσιμα πληρούν ορισμένα κριτήρια αειφορίας, κυρίως όσον αφορά τον
περιβαλλοντικό τομέα·
57. διαπιστώνει ότι τα βιοκαύσιμα αποτελούν πλέον αντικείμενο παγκόσμιων συναλλαγών και ότι η Ευρωπαϊκή
Ένωση δεν είναι ακόμα αυτάρκης σε αυτό το τομέα· εκτιμά, ωστόσο, ότι πρέπει να δοθεί απόλυτη προτεραιότητα
στην προαγωγή της εσωτερικής παραγωγής·
58. θεωρεί ότι πρέπει να καθοριστεί ένα αποδεκτό για ορισμένο χρόνο ποσοστό διείσδυσης των εισαγωγών βιοαι-
θανόλης στην ΕΕ, σε συνδυασμό με την προοδευτική ανάπτυξη της κοινοτικής παραγωγής σύμφωνα με την ευρω-
παϊκή στρατηγική υπέρ της βιώσιμης ανάπτυξης, ιδίως στον ενεργειακό τομέα·
59. θεωρεί αναγκαίο να υποβάλει η Επιτροπή έως τα τέλη του 2007 έκθεση για τους όρους παραγωγής και
εξαγωγής βιοκαυσίμων στις μεγαλύτερες παραγωγούς χώρες·
60. καλεί την Επιτροπή να προωθήσει περαιτέρω στο Σχέδιο Δράσης για τη Βιομάζα τη μελέτη και την έρευνα
για πλαστικά που βασίζονται στη βιομάζα προκειμένου να επιτύχει καλύτερη κατανόηση της συνεισφοράς τους σεόλη τη διάρκεια του κύκλου ζωής τους στην εξοικονόμηση των ορυκτών καυσίμων, στη μείωση των εκπομπών
αερίων του θερμοκηπίου και στην εξοικονόμηση ενέργειας σε διαδικασίες ανάκτησης πλην της λιπασματοποίησης·
ζητεί από την Επιτροπή να διερευνήσει τη δυνατότητα να καταστεί υποχρεωτική η χρήση ορισμένων βιοπλαστικών,εφόσον αποδειχθεί ότι αποτελούν μια καλή εναλλακτική λύση αντί των σημερινών πλαστικών·
61. καλεί την Επιτροπή να επανεξετάσει, ως πιλοτικό πρόγραμμα, τη δημιουργία πάρκων ανανεώσιμων μορφών
ενέργειας, όπου θα καλύπτονται οι ενεργειακές ανάγκες μέσω συνδυασμού διαφόρων ανανεώσιμων πηγών ενέρ-
γειας, όπως η ενέργεια από βιομάζα, η αιολική και η ηλιακή ενέργεια·
62. εκφράζει την πεποίθησή του ότι η δημόσια στήριξη για τα βιοκαύσιμα είναι απαραίτητη και επισημαίνει την
εκτεταμένη ανησυχία του κοινού για την οικολογική γενετική τεχνολογία· πιστεύει ότι η ανάπτυξη βιομάζας μεγα-
λύτερης έντασης ενέργειας πρέπει να είναι φιλική προς το περιβάλλον και δεν πρέπει να δημιουργεί πραγματική ή
εικαζόμενη απειλή για την παραγωγή μη γενετικώς τροποποιημένων τροφίμων· εκφράζει την πεποίθησή του ότι ηεπιλογή με τη βοήθεια σημαντών (Marked Assisted Selection - MAS), η οποία επιτρέπει τη βελτίωση των καλλιερ-
γειών, μέσω της «ευφυούς αναπαραγωγής», π.χ.της διασταύρωσης φυτών παρεμφερών οικογενειών αντί της γενε-
τικής τροποποίησής τους μέσω της ενσωμάτωσης ξένων γονιδίων, θα συμβάλει ουσιαστικά στην ανάπτυξη βιομάζας
μεγαλύτερης έντασης ενέργειας και ταυτόχρονα πιο φιλικής προς το περιβάλλον
63. ζητεί να δοθούν σε όλα τα κράτη μέλη τα κατάλληλα κίνητρα για τις αειφόρες ενεργειακές καλλιέργειες
χωρίς να διακυβεύεται η παραγωγή τροφίμων, διευκολύνοντας την κινητοποίηση πρόσθετης βιομάζας γεωργικής
και δασικής προέλευσης και την αειφόρο πρόσβαση σε αυτήν·
64. ζητεί από την Επιτροπή να δώσει ιδιαίτερη προσοχή σε μικρής κλίμακας έργα βιοκαυσίμων του πρωτογενούς
γεωργικού τομέα όπως η κινητή απόσταξη και ζύμωση, διότι ενδέχεται να είναι πολύ σημαντικά για τη μελλοντική
επεξεργασία πρωτογενών υποπροϊόντων·
65. είναι της άποψης ότι τα κονδύλια του προϋπολογισμού που διατίθενται υπό την κατηγορία 2,πρώτος
πυλώνας της Κοινής Γεωργικής Πολιτικής (§60), και τα κονδύλια του Ευρωπαϊκού Γεωργικού Ταμείου Αγροτικής
Ανάπτυξης θα πρέπει να διατεθούν για την ενεργειακή χρήση της βιομάζας·
66. φρονεί ότι η προαγωγή της βιομάζας στις αγροτικές περιοχές θα πρέπει να επιτευχθεί δίνοντας προτεραιό-
τητα στην έρευνα, την ανάπτυξη και την επίδειξη σχετικά με τις εφαρμογές βιομάζας που αποδεδειγμένα επιτυγχά-
νουν τις σημαντικότερες και οικονομικά αποδοτικότερες επιδόσεις όσον αφορά τη μείωση των εκπομπών αερίωντου θερμοκηπίου και την εξοικονόμηση ενέργειας, καθώς και μέσω της δημιουργίας αποκλειστικής αγοράς μέσω
ενημερωτικών εκστρατειών ώστε να βελτιωθεί η αποδοτικότητα· προτείνει να δοθεί ιδιαίτερη προσοχή στηνανάπτυξη και την προώθηση λύσεων οι οποίες να είναι επωφελείς για όλους, όπου η παραγωγή βιομάζας μπορεί
να συνδυαστεί με την αποκατάσταση οικοτόπων, τη γεωργία χαμηλών εισροών και τη φιλική προς το περιβάλλον
διαχείριση γαιών·23.12.2006 C 317 E/896 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
67. ζητεί σημαντική αύξηση της καθορισμένης στα 1,5εκατ. εκτάρια μέγιστης εγγυημένης έκτασης του καθε-
στώτος επιδοτήσεων για τις ενεργειακές καλλιέργειες και να μην αποκλειστεί καμία καλλιέργεια από το καθεστώς
επιδοτήσεων για ενεργειακές καλλιέργειες, παρότι θα πρέπει να δοθεί ιδιαίτερη έμφαση σε αυτές που προσφέρουν
υψηλή ενεργειακή απόδοση·
68. καλεί μετ' επιτάσεως την Επιτροπή να καταργήσει το πρόγραμμα αγρανάπαυσης και να αναπτύξει νέα
κίνητρα για ενεργειακές καλλιέργειες·
69. επισημαίνει ότι και η καλλιέργεια ανανεώσιμων πρώτων υλών πρέπει να γίνεται βάσει της ορθής πρακτικής
και ότι για την καλλιέργεια ισχύουν οι κανόνες πολλαπλής συμμόρφωσης·
70. ζητεί επιτακτικά από την Επιτροπή να διευρύνει τον κατάλογο των επιλέξιμων προς καλλιέργεια ειδών για
την παραγωγή βιοκαυσίμων στα συστήματα στήριξης και να διασφαλίσει ότι επιλέγονται οι πλέον κατάλληλες ενερ-γειακές καλλιέργειες σε τοπικό και περιφερειακό επίπεδο και να ενθαρρύνει τη ζύμωση της κοπριάς·
71. καλεί την Επιτροπή να άρει τους φραγμούς που υπάρχουν στην ανάπτυξη των ενεργειακών καλλιεργειών στα
νέα κράτη μέλη, τα οποία εφαρμόζουν απλοποιημένο καθεστώς ενιαίας στρεμματικής ενίσχυσης·
72. ζητεί την έγκριση ενιαίου πλαισίου σε ευρωπαϊκό επίπεδο, ώστε να δοθεί προτεραιότητα στην παραγωγή
βιομάζας για ενεργειακούς σκοπούς, ακόμη και σε χώρες όπου η βιοενέργεια δεν έχει ακόμα κανέναν ρόλο·
73. εκφράζει την πεποίθησή του ότι η αειφόρος παραγωγή και χρήση βιομάζας, η οποία θα πρέπει να επεκταθεί
σε καλλιέργειες μικρής κλίμακας και να ενταχθεί σε πολιτικές αγροτικής ανάπτυξης, προσφέρει σημαντικά πλεονε-
κτήματα στις αναπτυσσόμενες χώρες και ότι θα πρέπει να υποστηριχθεί η μεταφορά τεχνολογίας από και προς τις
εν λόγω τρίτες χώρες, καθώς και η εξαγωγή τεχνολογιών βιοενέργειας από την Ευρωπαϊκή Ένωση· είναι της
γνώμης, ωστόσο, ότι η πολιτική αυτή θα πρέπει να είναι ισορροπημένη και ότι οι προσπάθειες θα πρέπει να επικεν-
τρωθούν περισσότερο στις χώρες που καλύπτουν τις δικές τους ενεργειακές ανάγκες παρά σε αυτές που αναπτύσ-σουν αποκλειστικά την εξαγωγική τους ικανότητα·
74. καλεί την Επιτροπή να καταρτίσει ειδική πρωτοβουλία η οποία θα αποσκοπεί στην πληροφόρηση, την
επιμόρφωση και την αύξηση της ευαισθητοποίησης για τη χρήση της βιομάζας και των βιοκαυσίμων και θα απευ-
θύνεται στον γεωργικό κόσμο, τους πολίτες και τους φορείς της τοπικής διοίκησης·
75. θεωρεί ότι η παραγωγή βιομάζας και βιοκαυσίμων μπορεί να συμβάλει σημαντικά στην επίτευξη των ευρω-
παϊκών στόχων που αφορούν την αναχαίτιση της αλλαγής του κλίματος·
76. καλεί την Επιτροπή να υποβάλει, το ταχύτερο δυνατό, πρόταση οδηγίας για θέρμανση και ψύξη από ανανεώ-
σιμες πηγές ενέργειας ως μέρους του ενεργειακού πακέτου το 2007 και υπενθυμίζει το ψήφισμά του της 14ης
Φεβρουαρίου 2006 στο οποίο περιέχονταν συστάσεις προς την Επιτροπή για προώθηση της θέρμανσης και ψύξης
από ανανεώσιμες πηγές ενέργειας
77. επισημαίνει ότι είναι ανάγκη να υπάρξει, σε επίπεδο ΕΕ, πολιτική ενημέρωσης για τη βιομάζα και τα βιοκαύ-
σιμα·
78. καλεί την Επιτροπή να συμπεριλάβει την τύρφη, λαμβάνοντας υπόψη τον κύκλο ζωής της, ως μακροπρό-
θεσμα ανανεώσιμη πηγή ενέργειας για την παραγωγή βιομάζας και βιοενέργειας·
79. ζητεί, στο πνεύμα μιας μακροπρόθεσμης στρατηγικής για την προώθηση ανταγωνιστικής αγοράς βιοκαυ-
σίμων στην Ευρωπαϊκή Ένωση, ιδίως όσον αφορά τα φορολογικά κίνητρα, να οριστούν αξιόπιστες προϋποθέσεις
για επενδυτές και παραγωγούς·
80. καλεί τους πολιτικούς και οικονομικούς κύκλους να δώσουν μεγαλύτερη προσοχή στη συνεργασία και στην
ενοποίηση των αγορών βιοκαυσίμων της ΕΕ και των γειτονικών ευρωπαϊκών χωρών, ιδίως στο πλαίσιο των ειδικών
συμφωνιών εταιρικής σχέσης·
81. πιστεύει ότι το πρόγραμμα Ευφυούς Ενέργειας για την Ευρώπη θα συμβάλει στη στήριξη τοπικών σχεδίων
που σχετίζονται με την εξοικονόμηση ενέργειας και την ορθή χρήση των φυσικών πόρων·
82. καλεί την Επιτροπή να μην προσφέρει, στο πλαίσιο των διπεριφερειακών και πολυμερών διαπραγματεύσεων,
περισσότερα από όσα έχουν παραχωρηθεί στον ΠΟΕ όσον αφορά τις αιτήσεις προτιμησιακής πρόσβασης στηνκοινοτική αγορά βιοαιθανόλης και να θέσει σε εφαρμογή, στο πλαίσιο της υλοποίησης του συστήματος γενικευ-
μένων προτιμήσεων (ΣΓΠ) και του ΣΓΠ+, τις διατάξεις που επιτρέπουν τον περιορισμό ή την κατάργηση των προτι-
μήσεων που παραχωρούνται σε ορισμένες χώρες για τη βιοαιθανόλη, εφόσον δεν είναι πλέον αιτιολογημένες·
83. ενθαρρύνει την Επιτροπή και τα κράτη μέλη να επιδείξουν ιδιαίτερη επαγρύπνηση σχετικά με τις απόπειρες
απάτης ή καταστρατήγησης των τελωνειακών δασμών που ισχύουν για τη βιοαιθανόλη, μεριμνώντας κυρίως για
την τήρηση των κανόνων προέλευσης και δασμολογικής ταξινόμησης και προλαμβάνοντας την κατάχρησηορισμένων τελωνειακών καθεστώτων αναστολής·
84. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.23.12.2006 C 317 E/897 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL